**Η Βάπτιση του Χριστού\*[[1]](#footnote-1)**

Ο Ιωάννης ο Πρόδρομος, από μικρός, ζούσε μόνος στην έρημο της Παλαιστίνης. Πήγαινε συχνά στον Ιορδάνη ποταμό, βάπτιζε τους ανθρώπους και τους ζητούσε να αλλάξουν τον τρόπο ζωής τους και να γίνουν καλύτεροι.

΄Ελεγε σε όλους ότι προετοιμάζει τον δρόμο για τον Χριστό. Μια μέρα, ο Χριστός πήγε στον Ιορδάνη ποταμό και ζήτησε από τον Ιωάννη να τον βαφτίσει. Ο Ιωάννης κατάλαβε ότι ο Χριστός είναι ο Υιος του Θεού και Τον βάφτισε.

Μόλις ο Χριστός βυθίστηκε στο νερό, σηκώθηκε αμέσως πάνω. Τότε, άνοιξαν οι ουρανοί. Το ΄Αγιο Πνεύμα ήρθε με μορφή περιστεριού και στάθηκε από πάνω του ενώ ακουγόταν η φωνή του Θεού Πατέρα να λέει: «Αυτός είναι ο Υιός μου ο αγαπητός».

Τη μέρα εκείνη, ο τριαδικός Θεός φανερώθηκε στους ανθρώπους: ο Πατέρας, με τη φωνή από τους ουρανούς, ο Υιός, που βαφτιζόταν στον Ιορδάνη ποταμό και το ΄Αγιο Πνεύμα, που στάθηκε πάνω από τον Χριστό σαν περιστέρι. Γι’ αυτό από τότε ονομάζουμε τη μεγάλη αυτή γιορτή Θεοφάνεια, δηλαδή φανέρωση του τριαδικού Θεού στους ανθρώπους.



**Απολυτίκιο Θεοφανείων**

«Εν Ιορδάνη βαπτιζομένου σου Κύριε  
η της Τριάδος εφανερώθη προσκύνησις  
του γαρ Γεννήτορος η φωνή προσεμαρτύρει Σοι  
αγαπητόν Σε Υιόν ονομάζουσα  
και το Πνεύμα εν είδει περιστεράς

εβεβαίου του λόγου το ασφαλές.  
Ο επιφανείς Χριστέ ο Θεός  
και τον κόσμον φωτίσας δόξα Σοι.»

1. Σημείωσε με **«Σ»** τη σωστή πρόταση και με **«Λ»** τη λανθασμένη:

α) Ο Ιωάννης ο Πρόδρομος ζούσε στην έρημο της Κύπρου. .........

β) Ο Ιωάννης προετοίμαζε τον δρόμο για τον Χριστό. .........

γ) Στη Βάφτιση φανερώθηκαν τα τρία πρόσωπα της Αγία Τριάδας:

ο Πατέρας, ο Υιός και ο Ιωάννης ..........

δ) Το ΄Αγιο Πνεύμα φανερώθηκε σαν ένας άσπρος παπαγάλος. .........

ε) Τη γιορτή της βάπτισης του Χριστού την ονομάζουμε Θεοφάνεια,

γιατί ο Θεός φανερώθηκε στους ανθρώπους. .........

1. Γράψε στις γραμμές τα τρία πρόσωπα της Αγίας Τριάδας:

......................................... ......................................... .........................................

1. Τα Θεοφάνεια ή τα Φώτα, όπως αλλιώς λέγονται, τα γιορτάζουμε στις 6 Ιανουαρίου. Υπογράμμισε τα ονόματα αυτών που γιορτάζουν αυτή τη μέρα.

*Θεοφάνης, Αντρέας, Φάνης, Ελένη, Θεοφανία, Ιορδάνης,*

*Χρίστος, Μαρία, Φωτεινή, Φαίδρα, Φωτούλα, Φώτος,*

*Αδάμος, Δέσποινα, Θανάσης, Φώτης, Περιστέρα, Φανή*

1. Συμπλήρωσε τις λέξεις που λείπουν από το απολυτίκιο των Θεοφανείων:

΄Οταν βαφτιζόσουν, Κύριε, στον Ι……………… ποταμό

φανερωνόταν στους ανθρώπους η Αγία Τριάδα.

Η φωνή του Π………………

σε ονόμαζε αγαπητό του Υιο

και το ΄Αγιο Πνεύμα σαν π…………….....

βεβαίωνε ότι είσαι Υιος του Θεού.

Δόξα σε σένα Χρ………… Θεέ μας που φανερώθηκες

και φώτισες τον κόσμο.

1. \*Το κείμενο είναι προσαρμογή από το βιβλίο «Θρησκευτικά Β΄ Δημοτικού, Μέρος Α΄ Όμορφος Κόσμος.» Υπουργείο Παιδείας και Πολιτισμού, Λευκωσία, Παιδαγωγικό Ινστιτούτο, 2013. [↑](#footnote-ref-1)